**PRITARTA**

Šalčininkų Jano Sniadeckio gimnazijos

tarybos nutarimu

2021 m. rugpjūčio 31 d.

protokolo Nr. 4

**PATVIRTINTA**

Šalčininkų Jano Sniadeckio gimnazijos

direktoriaus

2021 m. rugpjūčio 31 d.

įsakymu Nr. V-206

**ŠALČININKŲ JANO SNIADECKIO GIMNAZIJOS**

**2021-2022 MOKSLO METŲ**

**IKIMOKYKLINIO, PRIEŠMOKYKLINIO UGDYMO PROGRAMŲ** **UGDYMO PLANAS**

**TURINYS**

|  |  |
| --- | --- |
| I. BENDROSIOS NUOSTATOS  | 3 |
| II. UGDYMO PLANO RENGIMAS  | 3 |
| III. UGDYMO PROCESO ORGANIZAVIMAS | 4 |
| IV.UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU | 5 |
| V. IKIMOKYKLINIO, PRIEŠMOKYKLINIO UGDYMO MOKINIŲ MOKYMOSI PASIEKIMŲ IR PAŽANGOS VERTINIMAS | 6 |
| VI. INTEGRUOJAMŲJŲ, PREVENCINIŲ IR KITŲ UGDYMO PROGRAMŲ ĮGYVENDINIMAS  | 7 |
| VII. DARBAS SU TĖVAIS | 7 |
| VIII. SPECIALUSIS UGDYMAS(IS), MOKYMOSI IR ŠVIETIMO PAGALBA | 8 |
| IX. PRIEDAI | 9 |
|  |  |

**I. BENDROSIOS NUOSTATOS**

* 1. Šalčininkų Jano Sniadeckio gimnazijos (toliau – gimnazija) 2021–2022 mokslo metų ikimokyklinio, priešmokyklinio programos ugdymo planas (toliau – ugdymo planas) reglamentuoja ikimokyklinio amžiaus vaikų pasiekimų aprašą, priešmokyklinio ugdymo bendrosios programos įgyvendinimą gimnazijoje.
	2. Gimnazijos ikimokyklinio, priešmokyklinio ugdymo plano **tikslas** – veiksmingai planuojant ir organizuojant ikimokyklinio, priešmokyklinio ugdymo programos įgyvendinimą sudaryti sąlygas kiekvienam ugdytiniui įgyti kompetencijų, žinių, gebėjimų ir nuostatų bei siekti asmeninės pažangos.
	3. **Uždaviniai** 2021-2022 m.m.:
		1. gerbti kiekvieno vaiko individualumą ir sudaryti galimybę atsiskleisti individualiems vaikų poreikiams ir gebėjimams, pritaikant ir įgyvendinant ugdymo(si) turinį;
		2. siekti veiksmingo tėvų ir pedagogų bendradarbiavimo, padedančio gerinti vaikų ugdymo(si) kokybę;
		3. sukurti vaikų poreikius ir fizinę, emocinę, intelektinę vaiko raidą atliepiančią funkcionalią, sveiką gyvenseną ugdančią aplinką;
		4. padėti vaikams adaptuotis naujoje ugdymosi aplinkoje, skatinti komunikacinius, informacinius ir socialinius jų gebėjimus.

**II. UGDYMO PLANO RENGIMAS**

* 1. Gimnazijos ugdymo planą parengė direktoriaus 2021 m. gegužės 11 d. Nr. V - 103 įsakymu sudaryta darbo grupė.
	2. Gimnazijos ugdymo planas rengiamas vieneriems mokslo metams ikimokyklinio, priešmokyklinio ugdymo programoms įgyvendinti.
	3. Gimnazijos ugdymo planas parengtas vadovaujantis:
		1. Kadangi nėra patvirtinto ikimokyklinio amžiaus vaikų brandos standarto, programos ugdymo turinys sudarytas, atsižvelgiant į ikimokyklinio amžiaus vaikų pasiekimų aprašo rekomendacijas (2015 m.).
		2. Priešmokyklinį ugdymą gimnazija vykdo pagal vienerių metų priešmokyklinio ugdymo bendrąją programą (toliau – Programa), patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Planas parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija, Lietuvos Respublikos švietimo ir mokslo ministro 2017 m. balandžio11 d. įsakymu Nr. V-252 ,,Dėl švietimo ir mokslo ministro 2013 m. lapkričio 21 d. įsakymo Nr. V-1106 ,,Dėl priešmokyklinio ugdymo tvarkos aprašo patvirtinimo“ pakeitimo, Lietuvos Respublikos švietimo ir mokslo ministro 2018 m. vasario 5 d. įsakymu Nr. V-100 ,,Dėl švietimo ir mokslo ministro 2013 m. lapkričio 21 d. įsakymo Nr. V-1106 ,,Dėl priešmokyklinio ugdymo tvarkos aprašo patvirtinimo“ pakeitimo, Lietuvos Respublikos švietimo ir mokslo ministro 2020 m. rugpjūčio 20 d. įsakymu Nr. V-1193 ,,Dėl švietimo ir mokslo ministro 2013 m. lapkričio 21 d. įsakymo Nr. V-1106 ,,Dėl priešmokyklinio ugdymo tvarkos aprašo patvirtinimo“ pakeitimo.
		3. Gimnazijoje ugdymo procesas vykdomas lenkų kalba, todėl programoje yra numatytos 5 valandos per savaitę, kurios skiriamos lietuvių kalbai ugdyti. Užsiėmimai organizuojami remiantis metodine priemone “Antroji kalba ankstyvajame amžiuje” (2014 m.)
		4. Gimnazija organizuodama ikimokyklinio, priešmokyklinio ugdymo procesą nuotoliniu būdu vadovaujasi rekomendacijomis dėl ugdymo proceso organizavimo nuotoliniu būdu, patvirtintomis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372, mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006, „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (galiojanti suvestinė redakcija 2020-08-11)

**III. UGDYMO PROCESO ORGANIZAVIMAS**

* 1. 2021–2022 mokslo metai prasideda 2021 m. rugsėjo 1 d., baigiasi 2022 m. rugpjūčio 31 d. Ugdymo procesas prasideda 2021 m. rugsėjo 1 d., baigiasi 2022 m. birželio 1 d. Ugdomosios veiklos minimali trukmė 640 valandų.
	2. Priešmokyklinio ugdymo grupės veiklos trukmė per dieną – 10 val. (nuo 7.30 val. iki 17.30 val.). Grupę lanko 5 - 6 metų vaikai.
		1. Priešmokyklinio ugdymo grupės dienotvarkė:

**7.30** val. – **8.00** val. - Vaikų priėmimas. Rytinė mankšta. Pusryčiai. Žaidimai pagal vaikų pomėgius, savarankiška veikla.

**8.00** val. – **12.00** val. - Ryto ratas. Ugdomoji veikla grupėje. Pasirenkama individuali veikla ir veikla grupelėmis. Muzikos ir kūno kultūros užsiėmimai. Lietuvių kalbos užsiėmimai. Veikla logopediniame kabinete. Veikla kieme. Pasivaikščiojimas. Išvykos. Gamtos stebėjimas. Tyrinėjimai. Judrieji žaidimai lauke, žaidimai pagal pomėgius.

**12.00** val. – **12.30** val. - Rankų plovimas. Stalų dengimas. Pietūs.

**12.30** val. – **15.00** val. - Poilsio ir ramybės laikas.

**15.00** val. – **15.30** val. - Ruošimasis pavakariui. Pavakariai.

**15.30** val. – **16.00** val. - Nuveiktų darbų aptarimas su vaikais. Individualus darbas su vaikais. Pasivaikščiojimas ir žaidimai lauke.

**16**.**00** val. – **17.30** val. - Žaidimai pagal pomėgius. Tėvų konsultavimas. Vaikų išleidimas į namus.

* 1. Ikimokyklinio, priešmokyklinio ugdymo grupės (toliau - mišri grupė) darbo trukmė yra 7,12 val. per dieną (nuo 7.48 iki 15.00), 36 val. per savaitę. Grupę lanko 3 - 6 metų vaikai.
		1. Mišrios ugdymo grupės dienotvarkė:

**7.48** val. – **8.00** val. - Vaikų priėmimas.

**8.00** val. – **8.30** val. - Ryto ratas. Rytinė mankšta. Žaidimai pagal vaikų pomėgius. Individualus darbas su vaikais.

**8.30** val. – **9. 00** val. - Pusryčiai.

**9.00** val. **- 10.00** val. - Ugdomoji veikla grupėje.

**10.00** val. **– 11.00** val. **–** Ugdomoji veikla kieme. Pasivaikščiojimas. Išvykos. Gamtos stebėjimas. Tyrinėjimai. Judrieji žaidimai lauke, žaidimai pagal pomėgius.

**11.00** val. – **11.30** val. - Pietūs.

**11.30** val. **– 12.00** val. – Pasakų terapija.

**12.00** val. – **14.00** val. - Poilsio ir ramybės laikas.

**14.00** val. – **14.30** val. - Tėvų konsultavimas. Vaikų išleidimas į namus.

* 1. Ugdymas grupėje vyksta kaip vientisas procesas, jis neskaidomas į atskiras sritis (atskirus dalykus) ir vyksta integruotai. Integruojama lietuvių kalbos pamokėlės (5 val. per savaitę) ir šokiai (1 val. per savaitę). Pabrėžiamas būtinų priešmokyklinio amžiaus vaikams kompetencijų ugdymas, o ne specifinės žinios ar siauri mokėjimai.
	2. Priešmokyklinio ugdymo pedagogo darbo trukmė 36 val. per savaitę (33 val. Tesioginiam darbui su vaikais ir 3 val. netiesioginiam darbui – metodinei veiklai).
	3. Ugdymo (si) procesas vyksta lenkų kalba. Vaiko lankomumas fiksuojamas elektroniniame TAMO dienyne.
	4. Mokiniams skiriamos **atostogos**:

|  |  |  |
| --- | --- | --- |
| *Atostogos* | *Prasideda* | *Baigiasi* |
| Rudens | 2021 m. lapkričio 3 d. | 2021 m. lapkričio 5 d. |
| Žiemos (Kalėdų)  | 2021 m. gruodžio 27 d. | 2022 m. sausio 7 d. |
| Žiemos | 2022 m. vasario 14 d. | 2022 m. vasario 18 d. |
| Pavasario (Velykų) | 2022 m. balandžio 19 d. | 2022 m. balandžio 22 d. |
| Vasaros | 2022 m. birželio 2 d. | 2022 m. rugpjūčio 31 d. |

**IV. UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

4.1. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms (karantino, ekstremalios situacijos ar įvykio (ekstremali temperatūra – gimnazijos ir (ar) gyvenamojoje teritorijoje minus 20 °C ar žemesnė arba 30 °C ar aukštesnė, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), gali:

4.1.1. laikinai koreguoti ugdymo proceso įgyvendinimą;

4.1.2. keisti nustatytą grupės pradžios ir pabaigos darbo laiką;

4.1.3. ugdymo procesą perkelti į kitas aplinkas;

4.1.4. priimti kitus aktualius ugdymo proceso organizavimo sprendimus, mažinančius/šalinančius pavojų mokinių sveikatai ir gyvybei;

4.1.5. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt.

4.1.5.1. Ugdymo procesas gimnazijos vadovo sprendimu gali būti laikinai stabdomas 1–2 darbo dienas.

4.1.5.2. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su steigėju.

4.2. Priėmus sprendimą ugdymo procesą organizuoti nuotoliniu būdu:

4.2.1. mokytojas įvertina (žodine apklausa), ar visi pagal ikimokyklinio, priešmokyklinio ugdymo programą besiugdantys mokiniai gali dalyvauti ugdymo procese nuotoliniu mokymo būdu;

4.2.2. mokytojas reguliariai komunikuoja su vaiko tėvais (globėjais, rūpintojais) nuotolinio mokymo(si) klausimais. Supažindina tėvus su rekomendacijomis dėl vaiko dienos rėžimo, susitaria, kad mokytojai ir tėvai nuolat stebės vaikų emocinę sveikatą;

4.2.3. vaikai mokosi reguliariai 5 dienas per savaitę būdami skirtingose vietose, naudodami informacines komunikacijos priemones ir technologijas, mokosi padedami suaugusiųjų, šalia esančių;

4.2.4. savaitės pradžioje elektroniniame dienyne bus užrašyta savaitės tema, uždavinys, užduotis ir nuoroda, iš kur paimta medžiaga. Informacija pildoma kiekvieną dieną. Kiekvieną dieną sutartu laiku vaikai privalo jungtis prie užsiėmimų numatytoje gimnazijos ugdymo platformoje;

4.2.5. priešmokykliniame ugdyme skiriama ne daugiau kaip 3 val. ugdymo procesui numatyto laiko (per savaitę) sinchroniniam ugdymui, ir ne daugiau kaip 10 val. (per savaitę) – asinchroniniam ugdymui;

4.2.6. ikimokykliniame ugdyme nenustatomas konkretus ugdymo procesui numatytas laikas (per savaitę) sinchroniniam ar asinchroniniam ugdymui;

4.2.7. vaikas, dėl tam tikrų priežasčių negalintis prisijungti prie organizuojamų vaizdo užsiėmimų, užduotis atlieka jam palankiu metu su suaugusiųjų pagalba, pagal poreikį gali būti organizuojama individuali konsultacija su mokytoju;

4.2.8. nuotoliniu būdu besimokančių vaikų lankomumo apskaita tvarkoma pagal prisijungimą prie mokyklos platformos, atliktų užduočių nuotraukų atsiuntimą, elektroninio pašto duomenis ir fiksuojama elektroniniame TAMO dienyne;

4.2.9. mokytojai susitaria ir suderina (priešmokyklinio ugdymo mokytojais, lietuvių kalbos mokytoja, pagalbos mokiniui specialistais ar kt.) dėl tarpusavio bendradarbiavimo, dėl ugdymo proceso organizavimo būdų, atsižvelgiant į vaikų galimybes ir amžiaus ypatumus;

4.2.10. vienoje grupėje dirbantys mokytojai bendradarbiauja tarpusavyje ir virtualioje aplinkoje, tariasi dėl ugdymo nuotoliniu būdu planavimo, užduočių parinkimo, sudarymo, grįžtamojo ryšio aptarimo, tačiau užduotis kelia vienas mokytojas bendru sutarimu pasirinktinai;

4.2.11. švietimo pagalbos specialistai (logopedai ir spec. pedagogas) užduotis siunčia tik tiems vaikams, kuriems yra paskirta švietimo pagalba. Švietimo pagalbos teikimui naudoja mokyklos platformą (sinchroniniam ugdymui), o asinchroniniam ugdymui naudotinas priemones su vaikų tėvais suderina asmeniškai;

4.2.12. pasibaigus ypatingosioms aplinkybėms administracija siunčia žinutes darbuotojams ir tėvams elektroniniu paštu arba per TAMO dienyną apie grįžimą prie įprasto ugdymo proceso organizavimo.

**V. IKIMOKYKLINIO, PRIEŠMOKYKLINIO UGDYMO MOKINIŲ MOKYMOSI PASIEKIMŲ IR PAŽANGOS VERTINIMAS**

5.1. Ugdymo pasiekimų vertinimas – tai nuolatinis informacijos rinkimas ir jos panaudojimas, nustatant vaikų daromą pažangą, koreguojant, tobulinant pedagogo darbo būdus ir metodus. Nuolatinis ir sistemingas vertinimas padeda auklėtojai įžvelgti vaiko galimybes, nustatyti problemas ir spragas, diferencijuoti ir individualizuoti ugdymą. Ugdymo pasiekimų vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais vaiko poreikiais, atitinka ugdymo(si) tikslus.

5.2. Ugdymo pasiekimų vertinimo tikslas – padėti vaikui sėkmingai ugdytis, bręsti kaip asmenybei, kaupti informaciją apie kiekvieno pasiekimus ir daromą pažangą, kad būtų galima koreguoti ugdymo procesą, priimti pagrįstus sprendimus, sudaryti sąlygas tėvams tapti lygiaverčiais vertinimo partneriais, be to, gauti grįžtamosios informacijos.

5.3. Vaikų pažangos ir pasiekimų vertinimo uždaviniai – įžvelgti vaiko ugdymo(si) galimybes, pasiekimų lygmenį, nustatyti spragas ir problemas. Planuojant ugdymo procesą, pasirinkti tinkamiausią turinį, formas, būdus, metodus, individualizuoti ugdymą, suteikti tėvams informaciją apie vaiko ugdymą(si), stiprinti ryšius tarp vaiko, tėvų ir pedagogo.

5.4. Svarbiausi vaiko ugdymo pasiekimų vertinimo principai:

5.4.1.Vertinimas grindžiamas šiuolaikine ugdymo ir ugdymosi samprata, amžiaus tarpsnių psichologiniais ypatumais, vaiko poreikiais, individualiomis galiomis, gebėjimais.

5.4.2.Vertinant remiamasi gerai susiformavusiais gebėjimais ir siekiama ugdyti prasčiau susiformavusius gebėjimus.

5.4.3.Vaiko pasiekimams keliami skirtingi reikalavimai (gabiems vaikams – aukštesni, menkesnių gebėjimų – žemesni); pastarieji vaikai turi siekti būtino minimalaus lygio, o gabesni – daugiau.

5.4.4. Vertinama individuali kiekvieno vaiko pažanga, jo dabartiniai pasiekimai lyginami su ankstesniais.

5.4.5.Vaiko pasiekimai vertinami du kartus per metus: rugsėjo pabaigoje ir gegužės mėn. pabaigoje.

5.5. Pasiekimai vertinami atsižvelgiant į vaikų amžių. Atėjus vaikui į įstaigą, jam sudaromas pasiekimų vertinimo aplankalas. Vaiko pasiekimų vertinimo aplankale yra fiksuojama: vaiko realios veiklos, elgsenos stebėjimas ir fiksavimas; vaiko veiklos rezultatai (darbeliai); pokalbiai su vaiku, tėveliais; specialistų komentarai; nuotraukos.

5.6. Ikimokyklinio ugdymo vaiko individualaus ugdymosi pasiekimų lape nurodomos pasiekimų sritys, kurias vaikas turi įgyti ikimokykliniame amžiuje. Gebėjimai suskirstyti 7 žingsniais. Vaikų nuo trejų iki šešerių metų gebėjimai labiau diferencijuoti. Dėl šios priežasties santykinai išskiriami du vaiko gebėjimų formavimosi laikotarpiai. 1 – 3 žingsniuose sužinomi vaikų nuo gimimo iki trejų metų pasiekimai, 4 - 6 žingsniuose sužinomi vaikų nuo trejų iki šešerių metų pasiekimai. Pirmą vertinimą auklėtoja žymi žalia spalva, antrą - oranžine. (PRIEDAS 1)

5.7. Priešmokyklinio ugdymo vaiko individualaus ugdymosi pasiekimo lape vaikas vertinamas pagal 5 kompetencijas: socialinę, pažinimo, sveikatos, komunikavimo, meninę. (PRIEDAS 2)

5.8. Priešmokyklinės grupės pedagogas pateikia pedagogui, vykdančiam 1 klasės pradinio ugdymo programą, priešmokyklinio ugdymo pedagogo (-ų) ar Jungtinės grupės ikimokyklinio ugdymo auklėtojo(-ų), (švietimo pagalbos specialisto (-ų), jeigu buvo teikta pagalba), rekomendaciją, parengtą pagal Tvarkos aprašo priede pateiktą formą (toliau – Rekomendacija). Rekomendacija turi būti pasirašyta priešmokyklinio ugdymo pedagogo (-ų) ar Jungtinės grupės ikimokyklinio ugdymo auklėtojo(-ų) ir patvirtinta mokyklos vadovų. (PRIEDAS 3)

5.9.Vaikų pasiekimai ir pažanga su tėvais (globėjais) aptariami individualiai, esant poreikiui, bet ne rečiau kaip 2 kartus per metus. Pokalbiuose prireikus dalyvauja Vaiko gerovės komisijos atstovai, kiti specialistai, administracijos atstovai.

**VI. INTEGRUOJAMŲJŲ, PREVENCINIŲ IR KITŲ UGDYMO PROGRAMŲ ĮGYVENDINIMAS**

6.1. Grupės vaikų ugdomoji veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai.

6.2. Į ugdymo turinį integruojama:

6.2.1. Lietuvių kalba (Antroji kalba ankstyvajame amžiuje. Patarimai pedagogams, mokantiems lietuvių kalbos 3 – 6 metų vaikus įstaigose, ikimokyklinio ir priešmokyklinio ugdymo programas vykdančiose tautinės mažumos kalba.).

6.2.2. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494.

6.2.3. Lions Quest programa “Laikas kartu”.

**VII. DARBAS SU TĖVAIS**

7.1. Priešmokyklinio ugdymo pedagogo ir tėvų (globėjų) bendradarbiavimas grindžiamas tarpusavio pasitikėjimu ir konfidencialumu, aktyvia partneryste ir atsakomybe, pagarba vienas kito poreikiams ir interesams.

7.2. Pedagogas susipažįsta su vaiko ugdymo tradicijomis šeimoje, aptaria ugdymo lūkesčius.

7.3. Tėvai (globėjai) informuojami apie vaiko ugdymo ir ugdymosi ypatumus.

7.4. Siekiama užtikrinti, kad tėvai (globėjai) aktyviai dalyvautų ugdymo procese, priimdami su vaiko ugdymu ir ugdymusi susijusius sprendimus.

7.5. Sąveika su tėvais (globėjais) grindžiama nuolatiniu individualių vaiko ugdymosi poreikių ir galimybių aptarimu, dalijimusi informacija ir patirtimi apie vaiko ugdymą ir ugdymąsi, daromą pažangą.

7.6. Pedagogas konsultuoja tėvus (globėjus), teikia informacinę pagalbą, pasirenka bendradarbiavimo formas ir būdus.

7.7. Prireikus pedagogas rekomenduoja vaiko tėvams (globėjams) konsultuotis su švietimo pagalbos specialistais (logopedu, specialiuoju pedagogu, psichologu, socialiniu pedagogu ir kt.), kreiptis į įstaigos Vaiko gerovės komisiją ar pedagoginę psichologinę tarnybą dėl vaiko ugdymosi poreikių pedagoginiu, psichologiniu, medicininiu ir socialiniu pedagoginiu aspektais įvertinimo ir jo tolesnio ugdymosi rekomendacijų.

# VIII. SPECIALUSIS UGDYMAS(IS), MOKYMOSI IR ŠVIETIMO PAGALBA

8.1. Mokiniui, kuriam atsirado sunkumų yra teikiama pagalba.

8.2. Pagalbą mokiniui pirmiausia teikia mokytojas. Mokytojas konsultuojasi su gimnazijos specialistais.

8.3. Kai mokytojo pagalbos nepakanka, mokytojas kreipiasi į gimnazijos vaiko gerovės komisiją, kad būtų nustatyta mokymosi sunkumų priežastis.

8.4. Jei mokiniui tikslinga pritaikyti priešmokyklinio ugdymo bendrąją programą, taip pat skirti specialųjį ugdymą, gimnazijos vaiko gerovės komisija (tėvams sutikus) kreipiasi į savivaldybės pedagoginę psichologinę tarnybą.

8.5. Specialistai, atlikę įvertinimą, rezultatus aptaria su tėvais ir ugdančiu mokytoju, jeigu prireikia, skiria specialųjį ugdymąsi ir (ar) švietimo pagalbą.

8.6. Vadovaujantis pedagoginės psichologinės tarnybos mokinio specialiųjų ugdymosi poreikių įvertinimo rekomendacijomis, yra nustatoma mokinio teisė gauti specialųjį ugdymąsi ir (ar) švietimo pagalbą.

8.7. Tėvams raštu atsisakius specialiojo ugdymo ir (ar) švietimo pagalbos, jų teikimas vaikui nutraukiamas. Prašymas teikiamas gimnazijos direktoriui iki rugsėjo pirmosios dienos.

8.8. Specialusis ugdymasis gali būti nuolatinisarlaikinas. Mokiniui padarius pažangą, gimnazijos vaiko gerovės komisija gali kreiptis dėl specialiojo ugdymo nutraukimo arba pakartotinio ugdymosi poreikių vertinimo.

8.9. Mokinių, turinčių specialiųjų ugdymosi poreikių, ugdymas gimnazijoje vykdomas bendrosiose klasėse.

8.10. Gimnazijoje mokiniams taip pat teikiama psichologinė pagalba, socialinė pedagoginė pagalba, specialioji pedagoginė ir specialioji pagalba. Ją teikia specialistai: logopedas, psichologas, mokytojo padėjėjai, socialiniai pedagogai, specialusis pedagogas.

8.11. Pagalbą per pamokas mokiniui, turinčiam specialiųjų ugdymosi poreikių, gali teikti ir mokytojo padėjėjas.

8.12. Mokytojo padėjėjo paslaugos teikiamos mokiniui ar keliems mokiniams, turintiems vidutinių, didelių ar labai didelių specialiųjų ugdymosi poreikių ir dėl įgytų ir įgimtų sutrikimų negalintiems savarankiškai dalyvauti ugdymo procese.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IX. PRIEDAI**

**Šalčininkų Jano Sniadeckio gimnazijos**

Priedas Nr. 1

**Ikimokyklinio ugdymo individualūs ugdymo (-si) pasiekimai..........................m.m.**

**...................................................................................................................**

(vaiko vardas,pavardė)

Gimimo metai................. Kelinti metai ugdymo ( - si) įstaigoje............................

Pilni metai vertinant vaiką:

1 vertinimas.................................... 2 vertinimas..........................................

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 data data

|  |  |  |  |  |  |  |  |
| --- | --- | --- | --- | --- | --- | --- | --- |
| **Žingsniai** | **1** | **2** | **3** | **4** | **5** | **6** | **7** |
| **1** | **Pasiekimų sritys** |  |  |  |  |  |  |  |
| **2** |  |  |  |  |  |  |  |
| **3** |  |  |  |  |  |  |  |
| **4** |  |  |  |  |  |  |  |
| **5** |  |  |  |  |  |  |  |
| **6** |  |  |  |  |  |  |  |
| **7** |  |  |  |  |  |  |  |
| **8** |  |  |  |  |  |  |  |
| **9** |  |  |  |  |  |  |  |
| **10** |  |  |  |  |  |  |  |
| **11** |  |  |  |  |  |  |  |
| **12** |  |  |  |  |  |  |  |
| **13** |  |  |  |  |  |  |  |
| **14** |  |  |  |  |  |  |  |
| **15** |  |  |  |  |  |  |  |
| **16** |  |  |  |  |  |  |  |
| **17** |  |  |  |  |  |  |  |
| **18** |  |  |  |  |  |  |  |

 Ikimokyklinio ugdymo mokytoja

Priedas Nr. 2

**ŠALČININKŲ JANO SNIADECKIO GIMNAZIJA**

**PRIEŠMOKYKLINĖS GRUPĖS VAIKO PASIEKIMŲ VERTINIMO KRITERIJAI**

**2021-2022 m.m.**

Vaiko vardas, pavardė :

Gimimo data :

**1. KOMUNIKAVIMO KOMPETENCIJA**

|  |  |  |  |  |
| --- | --- | --- | --- | --- |
| **Eil.****Nr.** | **Turinys** | **Pasiekti gebėjimai** | **Gebėjimai dar formuojasi** | **Reikia pagalbos** |
| 1. | Taisyklingai taria kalbos garsus |  |  |  |
| 2. | Klausinėja, ką reiškia nežinomi žodžiai |  |  |  |
| 3. | Gali paaiškinti kai kurių žodžių reikšmes |  |  |  |
| 4. | Noriai bendrauja su draugais |  |  |  |
| 5. | Moka eilėraščių, patarlių, mįslių, priežodžių |  |  |  |
| 6. | Pasakoja pagal paveikslėlius |  |  |  |
| 7. | Nuosekliai atpasakoja apie įvykį |  |  |  |
| 8. | Noriai klausosi skaitomų pasakų |  |  |  |
| 9. | Suvokia skaitomų pasakų turinį |  |  |  |
| 10. | Nusako girdėto kūrinio įvykius, vietą, laiką |  |  |  |
| 11. | Gali vertinti kūrinio veikėjų poelgius |  |  |  |
| 12. | Sukuria trumpą pasakos pradžią ir pabaigą |  |  |  |
| 13. | Domisi vaikų knygomis, enciklopedijomis |  |  |  |
| 14. | Suvokia skaitymo ir rašymo kryptį |  |  |  |
| 15. | Imituoja raštą, jo elementus |  |  |  |
| 16. | Užsirašo savo vardą |  |  |  |
| 17. | Nustato pirmąjį žodžio garsą |  |  |  |
| 18. | Pažįsta raides |  |  |  |
| 19. | Jungia garsus į skiemenį, geba perskaityti lengvesnius žodžius |  |  |  |
| 20. | Piešia linijas, raštus ir kt. |  |  |  |

**2. SOCIALINĖ KOMPETENCIJA**

|  |  |  |  |  |
| --- | --- | --- | --- | --- |
| **Eil.****Nr.** | **Turinys** | **Pasiekti gebėjimai** | **Gebėjimai dar formuojasi** | **Reikia pagalbos** |
| 1. | Pasako savo vardą, pavardę, žino kiek jam metų |  |  |  |
| 2. | Žino ir pasako kur gyvena |  |  |  |
| 3. | Supranta ir prisitaiko prie grupės darbotvarkės |  |  |  |
| 4. | Neverkia skirdamasis su tėvais |  |  |  |
| 5. | Pasidalija su draugais žaislais ir kitais daiktais |  |  |  |
| 6. | Žaidžia su vienu ar dviem vaikais |  |  |  |
| 7. | Dalyvauja grupiniuose žaidimuose |  |  |  |
| 8. | Bendrauja ir sutaria su bendraamžiais bei suaugusiais |  |  |  |
| 9. | Džiaugiasi savo laimėjimais |  |  |  |
| 10. | Supranta kitų jausmus |  |  |  |
| 11. | Padeda kitiems, yra draugiškas  |  |  |  |
| 12. | Veiksmingai, nekalbėdamas kviečia žaisti kitus |  |  |  |
| 13. | Gerbia ir užjaučia neįgalius, senyvo amžiaus žmones ir pan. |  |  |  |
| 14. | Pasitiki savo jėgomis |  |  |  |

**3. PAŽINIMO KOMPETENCIJA**

|  |  |  |  |  |
| --- | --- | --- | --- | --- |
| **Eil.****Nr.** | **Turinys** | **Pasiekti gebėjimai** | **Gebėjimai dar formuojasi** | **Reikia pagalbos** |
| 1. | Išmano, iš ko pagaminti daiktai, tyrinėja juos, eksperimentuoja |  |  |  |
| 2. | Stebi, tyrinėja, apibūdina orus, jų pokyčius |  |  |  |
| 3. | Suvokia žmogaus, gyvūno, augalo gyvenimo ciklą |  |  |  |
| 4. | Žino kur kreiptis ištikus nelaimei |  |  |  |
| 5. | Skiria spalvas, jas suranda aplinkoje |  |  |  |
| 6. | Rūšiuoja ir klasifikuoja daiktus pagal formą, dydį |  |  |  |
| 7. | Skaičiuoja iki 10 ir daugiau |  |  |  |
| 8. | Atlieka veiksmus 10 ribose |  |  |  |
| 9. | Išvardija savaitės dienas, metų laikus, mėnesius  |  |  |  |
| 10. | Domisi grožine literatūra, TV laidomis |  |  |  |
| 12. | Turi žinių apie suaugusiųjų darbą |  |  |  |
| 13. | Pažįsta Lietuvos simbolius ir domisi Lietuvos istorija |  |  |  |

**4. SVEIKATOS KOMPETENCIJA**

|  |  |  |  |  |
| --- | --- | --- | --- | --- |
| **Eil.****Nr.** | **Turinys** | **Pasiekti gebėjimai** | **Gebėjimai dar formuojasi** | **Reikia pagalbos** |
| 1. | Eina, bėgioja laisvai įveikdamas kliūtis |  |  |  |
| 2. | Šokinėja nuo įvairių renginių lengvai nusileisdamas ant abiejų kojų |  |  |  |
| 3. | Šokinėja iš vietos atsispirdamas abiem kojomis |  |  |  |
| 4. | Atlieka šuoliukus siekdamas pakabinto daikto |  |  |  |
| 5. | Pralenda pro įvairias kliūtis, laipioja  |  |  |  |
| 6. | Išlaiko pusiausvyrą eidamas įvairiais siaurais paaukštinimais |  |  |  |
| 7. | Meta ir pagauna kamuolį |  |  |  |
| 8. | Šokinėja per šokdynę |  |  |  |
| 9. | Paaiškina, kodėl negalima junginėti elektros ir dujinių prietaisų |  |  |  |
| 10. | Pasako, kodėl negalima imti degtukų, aštrių daiktų, vaistų ir kt. |  |  |  |
| 11. | Paaiškina, kaip elgtis miške, prie vandens, pasiklydus ir kt. |  |  |  |
| 12. | Pasako, kas padeda augti sveikam |  |  |  |
| 13. | Savarankiškai užsiriša ir atsiriša batų raištelius |  |  |  |
| 14. | Pats apsirengia, užsisega sagas ir užtrauktuką |  |  |  |

**5. MENINĖ KOMPETENCIJA**

|  |  |  |  |  |
| --- | --- | --- | --- | --- |
| **Eil.****Nr.** | **Turinys** | **Pasiekti gebėjimai** | **Gebėjimai dar formuojasi** | **Reikia pagalbos** |
| 1. | Tiesiai kerpa žirklėmis |  |  |  |
| 2. | Lanksto popierių ir įvairius daiktus |  |  |  |
| 3. | Gerai laiko ir valdo piešimo, rašymo priemones |  |  |  |
| 4. | Tvarkingai tepa klijus |  |  |  |
| 5. | Savarankiškai pasiruošia ir susitvarko darbo vietą |  |  |  |
| 6. | Tiksliai nuspalvina figūras, piešinius |  |  |  |
| 7. | Savarankiškai, kruopščiai atlieka įvairias užduotis |  |  |  |
| 8. | Pasitiki savimi, laisvai piešia |  |  |  |
| 9. | Grožisi savo ir draugų piešiniais |  |  |  |
| 10. | Noriai dainuoja |  |  |  |
| 11. | Skiria trumpus, ilgus, aukštus, žemus muzikos garsus |  |  |  |
| 12. | Jaučia ritmą, ritmiškai atlieka pratimus |  |  |  |
| 13. | Šoka lietuvių liaudies ratelius, šokius |  |  |  |
| 14. | Noriai žaidžia teatrą, vaidina |  |  |  |

Priešmokyklinės grupės mokytoja

Priedas Nr. 3

**(**Priešmokyklinio ugdymo pedagogo (-ų) ar jungtinės grupės ikimokyklinio ugdymo auklėtojo (-ų) rekomendacijos forma)

**PRIEŠMOKYKLINIO UGDYMO PEDAGOGO (-Ų) AR JUNGTINĖS GRUPĖS IKIMOKYKLINIO UGDYMO AUKLĖTOJO (-Ų) REKOMENDACIJA**

**Šalčininkų Jano Sniadeckio gimnazija**

(Mokyklos pavadinimas)

------------------------------------ Nr. \_\_\_\_\_\_

(Data)

Vaiko vardas ir pavardė

Gimimo data

Ugdymosi kalba

Gimtoji kalba

Mokyklos kontaktai (telefono numeris, el. pašto adresas, miestas)

Šalčininkų Jano Sniadeckio gimnazija [(8-380) 51227](https://www.google.com/search?q=sniadeckio+gimnazija&client=firefox-b-d&sxsrf=ALeKk03lTj54OFFXyqWXxwJhor9YrhcOyQ%3A1619676776257&ei=aE6KYMmMD-L2qwGC3Z_gCw&oq=sniade&gs_lcp=Cgdnd3Mtd2l6EAEYADIECCMQJzIICAAQxwEQrwEyAgguMgIILjILCAAQxwEQrwEQywEyBQgAEMsBMgsIABDHARCvARDLATIFCAAQywEyBQguEMsBMgUIABDLAToHCAAQRxCwAzoHCAAQsAMQQzoNCC4QsAMQyAMQQxCTAjoKCC4QsAMQyAMQQzoCCABKBQg4EgExUPseWMEhYKMtaAFwAngAgAGrAYgBpQOSAQMwLjOYAQCgAQGqAQdnd3Mtd2l6yAELwAEB&sclient=gws-wiz) sjsg@etanetas.lt Šalčininkai

Vaiko pasiekimai – kompetencijos, baigus priešmokyklinio ugdymo programą:

1. **Socialinė kompetencija**

2. **Sveikatos kompetencija**

3. **Pažinimo kompetencija**

4. **Komunikavimo kompetencija**

**5. Meninė kompetencija**

6. Teikta švietimo pagalba (jos rezultatai) ir rekomendacija dėl švietimo pagalbos tęstinumo

7. Kita svarbi informacija (pvz., adaptacija grupėje, lankomumas ir kt.)

Mokyklos vadovas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)

Priešmokyklinio ugdymo pedagogo (-ų) \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (Vardas ir pavardė)